Aprobat

prin decizia Consiliului raional

nr. 01/03 din 23.03.2018

[decizia-nr.01.03.pdf](http://basarabeasca.md/wp-content/uploads/2022/12/decizia-nr.01.03.pdf)

**Planul local anticorupție pentru anii 2018-2020**

**al Consiliului raional Basarabeasca**

***(termenul de acţiune a Planului a fost extins pentru perioada anilor 2021-2023 inclusiv, prin decizia Consiliului raional Basarabeasca nr. 01/15 din 04.03.2022)***

[Decizia-nr.-01\_15-Cu-privire-la-modificarea-termenului-de-actiune-a-Planului-raional.pdf](http://basarabeasca.md/wp-content/uploads/2022/03/Decizia-nr.-01_15-Cu-privire-la-modificarea-termenului-de-actiune-a-Planului-raional.pdf)

1. **Descrierea problemelor**

Consiliul raional Basarabeasca, ca şi alte entităţi publice ale statului, sunt supuse riscului fenomenului de corupţie.

Cauzele acestei stări sunt: slăbirea legăturii dintre instituţiile statului şi cetăţenii; toleralea lipsei de integritate a reprezentanţilor administraţiei publice; insuficienţa cadrelor calificate în instituţie, cauzate de salariile neatractive şi volumul mare de lucru etc.

1. **Lipsa climatului de integritate instituțională**

AAPL au o abordare formalistă în ceea ce privește asigurarea unui climat de integritate instituțională, care nu este suficient promovată. Se atestă carențe de comunicare internă și un dialog neregulat privind standardele de etică și integritate. Lipsesc filtrele de integritate și competență pentru accederea și numirea în funcții publice. Nu se aplică penalități pentru comportamentul ilicit și lipsa la nivelul autorităților locale a unor mecanisme prin care agenții publici care adoptă un asemenea comportament sau comit iregularități să fie trași la răspunde. Se atestă o lipsă a sistemelor de alertă și avertizare a eventualelor nereguli, încălcări și nerespectarea prevederilor Legii nr. 252/2013 pentru aprobarea Regulamentului de funcționare a sistemului liniilor telefonice anticorupție, de asigurarea funcționării cărora este responsabilă APL.

Aceste vulnerabilități determină neasumarea corespunzătoare a responsabilităților de către agenții publici, îndeplinirea necorespunzătoare a atribuțiilor de serviciu, incidente de integritate, conflicte de interese nedeclarate etc.

1. **Transparență redusă în activitatea administrațiilor publice locale**

Nu toate prevederile Legii privind transparența în procesul decizional nr. 239/2008 se respectă întocmai. Prin urmare, autorităţile publice nu organizează consultări publice pentru toate proiectele de decizii/dispoziții.

1. **Nerespectarea rigorilor de legalitate, regularitate și eficiență în procesul de administrare și gestionare a patrimoniului public**

În procesul de administrare și gestionare a patrimoniului public la nivel local, nu sunt evaluate toate elementele patrimoniale (funciare, forestiere, acvatice, bunuri imobile, obiecte de infrastructură, etc.) și înregistrate drepturile patrimoniale asupra patrimoniului public în Registrul bunurilor imobile. Se atestă un deficit de comunicare (pe verticală și orizontală) și asistență din partea autorităților publice centrale de profil și a celor cu funcții regulatorii privind implementarea la nivel local a strategiilor și mecanismelor aferente politicilor publice (naționale, sectoriale, regionale). Totodată, lipsa unui sistem de reguli și proceduri privind modul de gestionare a patrimoniului local duce la încasării scăzute la bugetul instituţiei menite menite să soluționeze problemele sociale de ordin local.

1. **Lipsa de transparență și ineficiență în procesul de planificare, implementare și monitorizare a achizițiilor publice**

În lipsa documentării și descrierii proceselor operaționale aferente domeniului achizițiilor publice, autoritățile contractante nu au asigurat transparența procedurilor de achiziție publică, precum și eficiența utilizării banilor publici. Consiliul raional nu are capacități și resurse umane suficiente pentru identificarea necesităților, estimarea valorii acestora, planificarea achizițiilor în concordanță cu bugetul autorității publice și asigurarea unui nivel adecvat de transparență la

toate etapele procesului de achiziție (publicarea anunțurilor de intenție, planurilor de achiziție, anunțurilor de participare, documentației de atribuire, a rapoartelor de monitorizare a executării contractelor de achiziție publică).

Odată cu reformarea sistemului național de achiziții publice, Agenția Achiziții Publice nu mai este responsabilă de examinarea și aprobarea ex-ante a documentelor de licitație, autoritățile contractante fiind pe deplin responsabile de calitatea acesteia. Aceasta a pus în dificultate AAPL, care nu dispun de capacități suficiente și resurse umane calificate. Astfel, documentația de atribuire, specificațiile tehnice și caietele de sarcini, întocmite necalitativ, generează anularea procedurilor de achiziție și creează dificultăți în procesul de evaluare corespunzătoare a ofertelor și monitorizare a executării contractelor de achiziție.

Ineficiența procesului de achiziție poate fi generată și de cadrul legal și normativ secundar în domeniul achizițiilor publice, care are prevederi lacunare, vagi sau contradictorii. Nereglementarea participării la procedurile de achiziție a titularilor de patente care nu dețin ștampile și prin urmare nu pot elibera facturi, generează dificultăți pentru AAPL, dat fiind faptul că la nivel local numărul agenților economici activi este scăzut și, prin urmare, multe proceduri de achiziție se anulează din lipsa concurenței.

Se atestă lipsa unor ghiduri și îndrumare pentru elaborarea specificațiilor tehnice în domeniile specifice (construcții, alimentație, etc.). Se menționează și o procedură dificilă și îndelungată de includere a operatorilor economici care nu respectă prevederile contractuale în lista de interdicție a operatorilor economici.

1. **Lipsa cadrelor calificate la nivelul AAPL**

Consiliul raional Basarabeasca atestă o lipsă acută de cadre calificate. Funcția publică nu este atât de atractivă din lipsa motivației financiare, a condițiilor de muncă adecvate, lipsa perspectivei de creștere profesională, precum și disproporționalitatea dintre responsabilități/atribuții și posibilitățile reale de a le exercita.

1. **Alte probleme de ordin extern, care nu depind de AAPL**

Unul dintre factorii de risc determinanți este cadrul legal, care de multe ori este lacunar, conține prevederi contradictorii, sau discreționare, care lasă loc de interpretare sau vid legislativ.

1. **Obiectivul sectorului**

Dezvoltarea climatului de integritate, a responsabilității, transparenței și rezistenței la riscurile de corupție ale agenților publici din cadrul autorităților administrației publice locale și aleșilor locali.

**Planul sectorial de acțiuni**

**Prioritatea 1.** **Consolidarea integrității instituționale a APL prin prisma aplicării corespunzătoare a legislației anticorupție.**

***Rezultat scontat 1.*** Climatul de integritate cultivat în cadrul APL de nivelşul II.

***Rezultat scontat 2.*** Încălcarea măsurilor de asigurare a integrităţii profesionale de către agenții publici din cadrul APL și aleșii locali sancționată.

***Rezultat scontat 3***. Unitate de audit intern creată şi funcțională.

**Prioritatea 2. Gestionarea patrimoniului public local în condiții de legalitate, transparență și eficiență.**

***Rezultat scontat 1.*** Sistem de proceduri privind modul de gestionare a patrimoniului la nivel local implementat.

***Rezultat scontat 2.*** Proces transparent de vânzare/locațiune/arendă a bunurilor patrimoniului public local asigurat.

***Rezultat scontat 3.*** Bunurile patrimoniului public la nivel local înregistrate și evaluate corespunzător.

**Prioritatea 3. Asigurarea transparenței și prevenirea corupției în procesul de planificare, desfășurare și monitorizare a achizițiilor publice.**

***Rezultat scontat 1.*** Transparență și acces la informație la toate etapele procesului de achiziție publică la nivel local asigurat.

***Rezultat scontat 2.*** Membrii grupului de lucru pentru achiziții și specialiștilor pe achiziții publice din cadrul APL instruiți și pregătiți corespunzător.

***Rezultat scontat 3.*** Încălcarea măsurilor de integritate instituțională și regimului conflictelor de interese de către membrii grupului de lucru pentru achiziții sancționată.

**Prioritatea 4. Sporirea calității serviciilor publice printr-un management eficient al resurselor umane**

***Rezultat scontat 1.*** Proces de recrutare, selectare, angajare și promovare a personalului în funcții publice organizat cu respectarea principiilor de transparență și integritate asigurat.

***Rezultat scontat 2.*** Agenții publici din cadrul APL și aleșii locali instruiți.

**Prioritatea 5. Îmbunătățirea comunicării cu cetățenii și transparenței activității APL-urilor**

***Rezultat scontat 1.*** Proces decizional transparent și participativ asigurat.

***Rezultat scontat 2.*** Accesul la informație și comunicarea cu publicul (mass-media, societatea civilă, cetățenii) îmbunătățite.

***Rezultat scontat 3.*** Pagini web funcțională, care oferă acces la informații complete, exacte și în timp util.

***Rezultat scontat 4.*** Rapoarte de transparență anuale elaborate și publicate.

1. **Planul local anticorupție**

|  |  |  |  |  |  |  |  |
| --- | --- | --- | --- | --- | --- | --- | --- |
| **Prioritatea 1:** **Consolidarea integrității instituționale a APL prin prisma aplicării corespunzătoare a legislației anticorupție.**  **Rezultatele scontate:**  ***1.*** Climatul de integritate cultivat în cadrul APL de nivelul II.  ***2.*** Încălcarea măsurilor de asigurare a integrităţii profesionale de către agenții publici din cadrul APL și aleșii locali sancționată.  ***3***. Unitate de audit intern creată şi funcțională. | | | | | | | |
| **Nr.**  **crt.** | **Acţiunea** | **Termenul de realizare** | **Responsabil de realizare** | **Indicatorii de progres** | **Sursa de verificare** | **Obiectivul corelativ** | **Sursa de finanţare** |
|  | Asigurarea respectării regimului de incompatibilităţi | Permanent, cu verificarea semestrială a indicatorilor de progres | Preşedintele, vicepreşedinţii raionului, şefii subdiviziunilor Consiliului raional | Numărul de cazuri de incompatibilităţi atestate şi soluţionate în cadrul Consiliului raional;  Numărul de sesizări la ANI cu privire la încălcarea regimului de incompatibilităţi. | Declaraţiile pe propria răspundere a agenţilor publici | Etică | Mijloace bugetare |
|  | Asigurarea respectării regimului declarării averilor şi intereselor personale | Permanent, cu verificarea semestrială a indicatorilor de progres | Subiecţii declarării averilor, Persoanele responsabile de colectarea declaraţiilor de avere şi interese personale din cadrul subdiviziunilor Consiliului raional | Numărul de agenţi publici angajaţi/ numiţi/cu mandatele validate pe parcursul anului şi numărul de declaraţii depuse în momentul angajării/ numirii /validării mandatului.  Numărul total de agenţi publici angajaţi/numiţi/cu mandatele validate care activează în entitatea publică pe parcursul anului şi numărul de declaraţii depuse anual.  Numărul de agenţi publici ale căror mandat/raporturi de muncă sau de serviciu au încetat pe parcursul anului şi numărul de declaraţii depuse la încetarea mandatului/raporturilor de muncă sau de serviciu pe parcursul anului respectiv. | Declaraţiile de avere şi interese personale | Etică  Descurajare | Mijloace bugetare |
|  | Asigurarea respectării regimului conflictelor de interese şi neadmitereafavoritismului | Permanent, cu verificarea semestrială a indicatorilor de progres | Preşedintele raionului, Persoanele responsabile  de ţinerea Registrului privind conflictul de interese | Numărul conflictelor de interese declarate.  Numărul conflictelor soluţionate în cadrul entităţilor publice.  Numărul conflictelor de interese sesizate la ANI.  Numărul actelor de constatare ale ANI cu privire la conflictele de interese. | Registrul conflictelor de interese | Etică  Descurajare | Mijloace bugetare |
|  | Asigurarea respectării regimului cadourilor | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional, Persoanele responsabile de ţinerea Registrului de evidenţă a cadourilor | Numărul cadourilor predate comisiilor de evidență și evaluare a cadourilor în cadrul entităţii publice.  Numărul şi suma cadourilor răscumpărate în cadrul Consiliului raional. | Registrul de evidenţă a cadourilor | Etică | Mijloace bugetare |
|  | Asigurarea neadmiterii, denunţării şi tratării influenţelor necorespunzătoare | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional, Persoanele responsabile de ţinerea Registrului de evidenţă a cazurilor de influenţă necorespunzătoare | Numărul cazurilor de influenţă necorespunzătoare denunţate. Numărul cazurilor de influenţă necorespunzătoare soluţionate în cadrul subdiviziunilor Consiliului raional.  Numărul cazurilor de influenţă necorespunzătoare denunţate la CNA/alte autorități anticorupţie responsabile. | Registrul de evidenţă a cazurilor de influenţă necorespunzătoare | Etică | Mijloace bugetare |
|  | Asigurarea neadmiterii și denunţării manifestărilor de corupţie; protecţia avertizorilor de integritate | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional, Persoanele responsabile de ţinerea Registrului de evidenţă a avertizorilor despre posibilele ilegalităţi | Numărul manifestărilor de corupţie denunţate de către agenţii publici preşedintelui raionului.  Numărul avertizărilor de integritate depuse în cadrul Consiliului raional.  Numărul avertizărilor de integritate transmise la CNA.  Numărul avertizorilor de integritate supuşi protecţiei. | Registrul de evidenţă a avertizorilor despre posibilele ilegalităţi comise în cadrul Consiliului raional | Protecţie  Etică | Mijloace bugetare |
|  | Asigurarea intoleranţei faţă de incidentele de integritate | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional | Numărul de sancţiuni disciplinare aplicate în cadrul subdiviziunilor Consiliului raional în legătură cu incidentele de integritate admise de agenţii publici.  Numărul sesizărilor depuse de către conducătorii entităţilor publice la autoritățile anticorupţie cu privire la incidentele de integritate ce constituie infracţiuni şi contravenţii.  Numărul de suspendări din funcţii ale agenţilor publici inculpaţi pentru infracţiuni de corupţie sau conexe corupţiei | Dispoziţii, Ordine | Etică  Descurajare | Mijloace bugetare |
|  | Asigurarea respectării accesului la informaţii de interes public | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional | Numărul de solicitări de acces la informaţii, transmise anual subdiviziunilor Consiliului raional.  Numărul de refuzuri de acces la informaţii.  Numărul contestațiilor depuse anual în instanţa de judecată împotriva refuzului entităţii publice de a oferi acces la informaţii.  Numărul de hotărîri adoptate anual de instanţele de judecată privind obligarea entităţii publice de a oferi informaţiile solicitate. | Registrul documentelor intrări/ieşiri | Transparenţă | Mijloace bugetare |
|  | Asigurarea implementării şi respectării normelor de etică şi deontologie | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional | Elaborarea şi implementarea Codului de etică şi deontologie a autorităţii publice de nivelul II.  Numărul de instruiri şi de agenţi publici instruiţi cu privire la normele de etică şi deontologie.  Numărul de cazuri de încălcare a normelor de etică şi deontologie, sancţionate disciplinar | Pagina web a Consiliului raional,  Lista participanţilor la instruire,  Dispoziţii/  ordine | Etică  Educare | Mijloace bugetare |
|  | Consolidarea unităților de audit intern în cadrul autorității publice de nivelul II | Trimestrul II anul 2019 | Preşedintele raionului | Elaborarea planului de audit intern. | Dispoziţie | Etică | Mijloace bugetare; |
| **Prioritatea 2. Gestionarea patrimoniului public local în condiții de legalitate, transparență și eficiență.**  **Rezultatele scontate:**  ***1.*** Sistem de proceduri privind modul de gestionare a patrimoniului la nivel local implementat.  ***2.*** Proces transparent de vânzare/locațiune/arendă a bunurilor patrimoniului public local asigurat.  **3.**Bunurile patrimoniului public la nivel local înregistrate și evaluate corespunzător. | | | | | | | |
|  | Asigurarea gestionării transparente şi responsabile a patrimoniului public | Permanent, cu verificarea semestrială a indicatorilor de progres | Contabilităţile subdiviziunilor Consiliului raional | Numărul bunurilor patrimoniului public local înregistrate și evaluate.  Desemnarea direcţiei responsabile de administrarea şi gestionarea patrimoniului APL de nivelul II | Decizia Consiliului raional privind lista bunurilor propietate a raionului Basarabeasca | Transparenţă | Mijloace bugetare |
|  | Asigurarea transparenței în procesul de administrare și gestionare a bunurilor patrimoniului public APL II | Permanent, cu verificarea semestrială a indicatorilor de progres | Vicepreşedintele raionului pe probleme economice, Secţia economie, Persoana responsabilă de publicarea informaţiei pe pagina web a Consiliului raional | Numărul anunțurilor privind desfășurarea licitațiilor de vânzare/locațiune/arendă a bunurilor proprietate publică a APL II publicate în termeni stabiliţi conform legii, inclusiv pe pagina web a Consiliului raional.  Numărul informațiilor cu privire la rezultatele licitațiilor privind vânzarea/locațiunea/ arenda bunurilor proprietate publică a APL de nivelul II.  Numărul dezbaterilor/consultărilor publice pe subiecte privind gestionarea patrimoniului public organizate. | Monitorul oficial,  Pagina web a Consiliului raional | Transparență | Mijloace bugetare |
|  | Instruirea specialiștilor în domeniul administrării și gestionării patrimoniului public | Permanent,  cu verificarea semestrială a indicatorilor de progres | Preşedintele raionului, Serviciul resurse umane | Numărul persoanelor instruite  Numărul cursurilor de instruire | Informaţii despre instruire, programele de dezvoltare, certificat de participare la cursuri de dezvoltare profesională | Educare  Descurajare | Mijloace bugetare;  Surse externe de finanțare disponibile |
| **Prioritatea 3. Asigurarea transparenței și prevenirea corupției în procesul de planificare, desfășurare și monitorizare a achizițiilor publice.**  **Rezultatele scontate:**  1.Transparență și acces la informație la toate etapele procesului de achiziție publică efectuate de APL de nivelul II.  **2.** Membrii grupului de lucru pentru achiziții și specialiștii pe achiziții publice din cadrul APL instruiți și pregătiți corespunzător.  **3.**Încălcarea măsurilor de integritate instituțională și regimului conflictelor de interese de către membrii grupului de lucru pentru achiziții sancționată.  **4**. Combaterea concurenței neloiale în domeniul achizițiilor publice asigurată. | | | | | | | |
|  | Asigurarea transparenței în procesul de planificare, desfășurare și monitorizare a achizițiilor publice | Permanent, cu verificarea semestrială a indicatorilor de progres | Secţia economie | Publicarea Planului anual de achiziţii publice.  Numărul anunțurilor de intenție  publicate în Buletinul Achizițiilor Publice (BAP) și pe pagina web a Agenţiei Achiziţii Publice (AAP);  Rezultatele/anunțurile de atribuire, publicate pe pagina web a Consiliului raional;  Rapoartele anuale și semestriale privind executarea contractelor de achiziții publice elaborate. | Rapoartele de activitate ale AAP;  Pagina web a AAP,(BAP);  Pagina web a APL; | Transparență | Mijloace bugetare |
|  | Reglementarea internă a procesului de achiziţii publice | Trimestrul II 2018, permanent | Grupul de achiziţii publice | Respectarea Regulamentului de activitate a grupului de lucru pentru achiziţii | Dispoziţia | Etică | Mijloace bugetare |
|  | Consolidarea procesului de monitorizare a executării contractelor | Permanent, cu verificarea semestrială a indicatorilor de progres | Preşedintele raionului,  Secţia economie | Desemnarea direcţiei responsabile de monitorizarea procesului de executare a contractelor. | Dispoziţia/  Ordinul | Prevenire | Mijloace bugetare |
|  | Atragerea în componența grupului de lucru pentru achiziţii a reprezentanţilor societăţii civile | Permanent, cu verificarea semestrială a indicatorilor de progres | Preşedintele raionului, Secţia economie | Numărul solicitărilor de includere în componența grupului de lucru pentru achiziții din partea societății civile.  Numărul reprezentanților societății civile incluși în componența grupului de lucru pentru achiziții;  Numărul procedurilor de achiziție, la care au participat reprezentanții societății civile în calitate de membri ai grupului de lucru pentru achiziții. | Registrul de corespondenţă  Procese-verbale ale şedinţelor grupului de lucru pentru achiziţii | Educare;  Transparență | Mijloace bugetare |
|  | Asigurarea respectării regulilor de evitare a conflictelor de interese pe parcursul aplicării procedurii de atribuire a contractului de achiziții | Permanent, cu verificarea semestrială a indicatorilor de progres | Secţia economie  Grupul de lucru pentru achiziţii | Informarea membrilor grupului de lucru pentru achiziții privind regulile de evitare a conflictelor de interese;  Declarațiile de confidențialitate și imparțialitate semnate de către fiecare membru al grupului de lucru la fiecare procedură de achiziție publică;  Numărul de încălcări constatate/ măsurile întreprinse în vederea înlăturării încălcărilor constatate | Dosarul de achiziție publică | Etică;  Educare;  Descurajare | Mijloace bugetare |
|  | Prevenirea concurenței neloiale în achizițiile publice | Permanent, cu verificarea semestrială a indicatorilor de progres | Secţia economie  Grupul de lucru pentru achiziţii | Numărul mediu de operatori economici participanți la o procedura de achiziție publică.  Numărul procedurilor anulate din lipsa concurenței/ofertelor.  Numărul contestațiilor depuse privind procedurile de achiziție desfășurate de APL de nivelul II.  Numărul de încălcări constatate/măsurile întreprinse în vederea înlăturării încălcărilor constatate. | Dosarul de achiziție publică | Etică;  Descurajare | Mijloace bugetare |
|  | Instruirea specialiștilor în achiziții publice, a membrilor grupului de lucru pe achiziții din cadrul APL de nivelul II | Permanent, cu verificarea semestrială a indicatorilor de progres | Preşedintele raionului, Secţia economie  Serviciul resurse umane | Numărul specialiștilor, membrilor grupului de lucru pe achiziții instruiți;  Numărul instruirilor de care a beneficiat fiecare specialist în achiziții publice și membru al grupului de lucru | Informații despre instruirile organizate în cadrul Academiei de Administrare Publică. Informaţii despre instruirile organizate Agenția Achiziții Publice | Educare | Mijloace bugetare |
| **Prioritatea 4. Sporirea calității serviciilor publice printr-un management eficient al resurselor umane**  **Rezultatele scontate:**  **1.** Proces de recrutare, selectare, angajare și promovare a personalului în funcții publice organizat cu respectarea principiilor de transparență și integritate asigurat.  **2.** Agenții publici din cadrul APL și aleșii locali instruiți.  **3.**Mecanism de evaluare de către cetățeni a calității serviciilor publice prestate implementat și aplicat periodic. | | | | | | | |
|  | Asigurarea angajării şi promovării agenţilor publici pe bază de merit şi de integritate profesională | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional, Serviciul resurse umane | Numărul de agenţi publici angajaţi prin concurs, transfer sau promovare.  Numărul de anunțuri privind lansarea concursurilor de ocupare a funcțiilor publice publicate pe pagina web a Consiliului raional, panou informativ.  Numărul de contestații depuse împotriva rezultatelor concursurilor organizate.  Numărul de agenţi publici angajaţi/reconfirmaţi în funcţii ca urmare a verificării conform Legii nr. 271/2008 privind verificarea titularilor şi a candidaţilor la funcţii publice | Decizii/  Dispoziţii/  Ordine de angajare prin concurs/  transfer/  promobare,  Mass-media,  Pagina web a Consiliului raional,  Panou informativ,  Registrul de corespondenţă | Etică | Mijloace bugetare |
|  | Asigurarea condițiilor și încurajarea participării în cadrul instruirilor, programelor de dezvoltare profesională pentru agenții publici și aleșii locali (domeniul de specialitate, integritate anticorupție) | Permanent, cu verificarea semestrială a indicatorilor de progres | Preşedintele raionului, şefii subdiviziunilor Consiliului raional, Serviciul resurse umane umane | Numărul agenților publici și aleșilor locali care au beneficiat de programe de dezvoltare profesională. | Informații despre instruirile, programele de dezvoltare. Certificat de participare la cursuri de dezvoltare profesională.  Informații de la Serviciul resurse umane | Educare | Mijloace bugetare;  Surse externe de finanțare disponibile |
|  | Evaluarea performanțelor funcţionarilor publici | Permanent, cu verificarea semestrială a indicatorilor de progres | Preşedintele raionului, vicepreşedinţii raionului,  şefii subdiviziunilor Consiliului raional | Numărul evaluărilor efectuate.  Numărul funcționarilor supuși evaluării. | Dispoziţii/  ordine,  Notă informativă privind evaluarea performanţelor funcţionarilor publici | Educare | Mijloace bugetare; |
|  | Instituirea unui mecanism de evidență a reclamațiilor cetățenilor privind calitatea serviciilor publice prestate. | Permanent, cu verificarea semestrială a indicatorilor de progres | Specialistul în domeniul relaţii cu publicul | Boxă pentru reclamații instalată în cadrul APL;  Rubrică pentru reclamații disponibilă pe pagina web a APL;  Numărul cetățenilor nemulțumiți de calitatea serviciilor publice prestate; Numărul problemelor depistate;  Raport privind evoluția calității serviciilor publice în viziunea  cetățenilor/beneficiarilor elaborat și publicat. | Pagina web a APL | Transparență | Mijloace bugetare;  Surse externe de finanțare disponibile |
| **Prioritatea 5. Îmbunătățirea comunicării cu cetățenii și transparenței activității APL**  **Rezultatele scontate:**  **1.** Proces decizional transparent și participativ asigurat.  **2.**Accesul la informație și comunicarea cu publicul (mass-media, societatea civilă, cetățenii) îmbunătățite.  **3.**Pagina web funcțională, care oferă acces la informații complete, exacte și în timp util.  **4.**Rapoarte de transparență anuale elaborate și publicate; | | | | | | | |
|  | Îmbunătățirea funcționării paginii web prin plasarea informațiilor exacte, complete și în timp util. | Permanent, cu verificarea semestrială a indicatorilor de progres | Secretarul Consiliului raional,  Persoana responsabilă de publicarea informaţiilor pe pagina web a Consiliului raional | Pagină web funcțională și actualizată permanent cu informații;  Pagina web dispune de:  - compartimente privind transparența decizională; consultări publice; servicii publice, achiziții publice.  - programul de lucru al APL și subdiviziunile sale, cu indicarea zilelor și orelor de audiență a funcționarilor responsabili de furnizarea informațiilor, documentelor oficiale.  - date despre Consiliul Raional, aleșii locali (nume, date de contact, afilierea politică);  - un instrument online pentru depunerea plângerilor/reclamațiilor;  - proiectele de decizie, materialele aferente, date despre organizarea ședințelor publice, etc. | Pagina web a APL | Transparență | Mijloace bugetare;  Surse externe de finanțare disponibile |
|  | Organizarea și publicarea informațiilor privind ședințele/ consultările publice pentru proiecte de decizie | Permanent, cu verificarea semestrială a indicatorilor de progres | Secretarul Consiliului raional, Secţia administraţie publică,  Subdiviziunea autor al proiectului de decizie | Numărul anunțurilor privind ședințele consiliului raional/consultările publice ce urmează a fi organizate.  Numărul consultărilor publice organizate.  Numărul participanților la consultările publice.  Numărul recomandărilor primite din partea participanților la proiectele de decizii.  Numărul recomandărilor acceptate.  Sinteza recomandărilor la fiecare proiect de decizie consultat publicat pe pagina web a APL | Informații de la coordonatorul procesului de consultare publică, responsabil de asigurarea transparenței procesului decizional;  Pagina web a APL | Transparență | Mijloace bugetare |
|  | Asigurarea respectării transparenţei în procesul decizional | Permanent, cu verificarea anuală a indicatorilor de progres | Secretarul Consiliului raional. Secţia administraţie publică | Rapoartele anuale privind transparența în procesul decizional publicate pe pagina web a Consiliului raional. | Pagina web a Consiliului raional | Transparenţă | Mijloace bugetare |
|  | Plasarea informației privind ajutorul social pe pagina web a Consiliului raional | Permanent, cu verificarea anuală a indicatorilor de progres | Direcţia asistenţă socială şi protecţie a familiei | Numărul informațiilor privind ajutorul social plasate pe pagina web a Consiliului raional | Pagina web a Consiliului raional | Transparenţă | Mijloace bugetare |

**IV. Monitorizarea şi raportarea**

Monitorizarea reprezintă o analiză regulată a progreselor înregistrate, în rezultatul realizării priorităţilor şi acţiunilor din Planul local anticorupţie pentru anii 2018 – 2020. Rapoartele de monitorizare a Planului vor fi elaborate ***semestrial***, în baza rapoartelor prezentate de către subdiviziunile Consiliului raional Basarabeasca, în vederea identificării gradului de atingere a rezultatelor scontate.

Subdiviziunea responsabilă de procesul de monitorizare şi raportare a acţiunilor din Planul naţional de acţiuni, aprobat prin Hotărîrea Parlamentului Republicii Moldova nr. 56 din 30 martie 2017 privind aprobarea Strategiei naţionale de integritate şi anticorupţie pentru anii 2017-2020, precum şi a Planului local anticorupţie pentru anii 2017-2020, în cadrul Consiliului raional Basarabeasca, se stabileşte Secţia administraţie publică din cadrul Aparatului preşedintelui raionului.

La solicitarea reprezentanţilor, Secţiei administraţie publică toate subdiviziunile din cadrul Consiliului raional Basarabeasca, urmează să prezinte, în termenul solicitat, ori de cîte ori este necesar, informaţia relevantă privind realizarea priorităţilor/acţiunilor de care acestea din urmă sunt responsabile.

Secţia administraţie publică din cadrul Aparatului preşedintelui raionului, conform termenilor stabiliţi, dar şi la solicitare, va prezenta rapoartele de monitorizare despre evaluarea progresului în acţiunile identificate spre executare de către Consiliului raional Basarabeasca, (în scris şi în format electronic) către Secretariatul grupurilor de monitorizare asigurat de Centrul Naţional Anticorupţie, precum şi Grupului de monitorizare nr. 2, responsabil de pilonul II “Guvernul, sectorul public şi administraţia publică locală” .

În urma implementării şi conectării Consiliului raional Basarabeasca, la platforma electronică de raportare a progresului de implementare a acţiunilor planificate, Secţia administraţie publică, va prezenta rapoartele de monitorizare prin intermediul platformei menţionate.

Revizuirea Planului local anticorupţie pentru anii 2018-2020 va fi efectuată o dată cu revizuirea Strategiei Naționale de Integritate și Anticorupție pentru anii 2017-2020.

Secretar interimar al Consiliului

raional Basarabeasca Gheorghe LIVIŢCHI